Talibani napali američku ambasadu u Kabulu
Osim ambasade SAD-a napadnut je i štab NATO saveza, te afganska obavještajna agencija
Ubijena su dva napadača, i jedan Afganistanac Talibanski pobunjenici su napali nekoliko objekata u centru Kabula, uključujući americku ambasadu, štab NATO-a, i afganistansku obaveštajnu agenciju. Najmanje četiri napadača, naoružana ručnim raketnim bacačima, pucalo je na štab NATO-a i ambasadu SAD. U drugom napadu, na policiju u zapadnom dijelu Kabula, poginula su dva policajaca i dvojica bombaša samoubica. NATO i američka ambasada navode da nisu izgubili nijednog člana osoblja. Afganistanskom prijestonicom odjekivale su eksplozije i pucnjava dok su snage sigurnosti odgovarale na napad na diplomatska predstavništva u gradu. Afganistanska policija saopštava da je oko pet napadača zauzelo višespratnicu u izgradnji na trgu Abdul Haq u Kabulu i počelo da puca na objekte. Jedan lokalni trgovac bio je primoran da pobjegne iz svoje radnje. On kaže: Zvaničnici NATO-a kažu da je mala grupa pobunjenika izvršila napad u blizini američke ambasade i koalicionog štaba, otvorivši vatru iz okoline kompleksa. Generalni sekretar NATO-a, Anders Fogh Rasmusen izjavio je u Belgiji da napad predstavlja pokušaj Talibana da poremeti planove za predaju sigurnosnih nadležnosti na afganistanske snage u Afganistanu. ANDERS FOG RASMUSSEN, GENERALNI SEKRETAR NATO-A : I afganistanske i NATO snage su odgovorile na napad, a koalicione snage pružale su i vazdušnu podršku.